ཉེ་ཆར་བདག་གི་ཕ་ཡུལ་ཡིད་ལྷུང་སྨད་རྒྱུད་ཁྲོ་ཐུང་སྡེ་བ་ནསསྐལ་རྣམ་ཚངཟེར་བའི་འབྱོར་ལྡན་ཁྱིམ་ཚང་ཞིག་གིས་གཉེན་སྟོན་གྱི་ལས་འགུལ་གཟབ་རྒྱས་ཤིག་སྤེལ་བ་རེད།ལས་འགུལ་དེའང་མི་རིགས་གཞན་འགྱུར་གྱི་ཤན་ཤུགས་ཐེབས་པའི་དེང་དུས་ཀྱི་གཉེན་སྟོན་བྱེད་ལུགས་དག་དང་གཞི་ནས་མི་འདྲ་བར།བོད་རང་གི་ཐུན་མོང་མ་ཡིན་པའི་ཡུལ་སྲོལ་དང་གོམས་གཤིས།ལྷག་པར་ཕ་ཡུལ་ཡིད་ལྷུང་གི་ས་ཆ་ན་ཆེས་དམིགས་བསལ་གྱིས་དར་བའི་གཉེན་སྟོན་ལུགས་སྲོལ་སོགས་ཀྱི་ཁྱད་ཆོས་རྣལ་མ་དག་མངོན་གསལ་དོད་པོ་བྱུང་བ་རེད།གལ་ཏེ་ཕ་ཡུལ་ཡིད་ལྷུང་བའི་གཉེན་སྒྲིག་གི་ལུགས་སྲོལ་དང་སྟོན་ཐོག་གི་འགྲོ་སྟངས་སོགས་ལ་རྒྱུས་ལོན་དང་ཞིབ་འཇུག་བྱེད་མཁན་ཞིག་ཡིན་ཚེ་ད་ཐེང་གི་ཡུལ་དངོས་དེར་སོང་ན་གྲུབ་འབྲས་བླ་ལྷག་ཅིག་ལེན་ཐུབ་ངེས་ཆགས་ཡོད།